## Küldöttgyűlés

## ELTE Pedagógiai és Pszichológiai Kar Hallgatói Önkormányzat

## Emlékeztető

## 2021. október 28. (18:30-19:30)

## Helyszín: Microsoft Teams felület

**Jelenlévők:**

1. **Bartucz Martin**
2. **Domokos Csenge**
3. **F.Tóth Balázs**
4. **Földes Anna Viktória**
5. **Kocsis Krisztián**
6. **Kormos Rebeka Judit**
7. **Kunsági Éva**
8. **Müller Dorottya Anna**
9. **Rentkó Anna**
10. **Sziráki Bálint**
11. **Tóth Hanna**
12. **Ujvári Zoltán**

Diczkó Dalma 18:30-kor megnyitja az ülést és köszönti a Küldöttgyűlés tagjait. Az Ellenőrző Bizottság elvégzi a mandátumellenőrzést és megállapítja, hogy a Küldöttgyűlés 12 mandátummal határozatképes. Diczkó Dalma felkéri Bodócs Dóra Lucát a jegyzőkönyv vezetésére, melyet a Küldöttgyűlés szimpátiaszavazáson egyhangúlag elfogad.

## Az előzetesen kiküldött napirendi pontok:

1. **Az Elnökség beszámolója**
2. **Döntés a tisztségviselők rendszeres közéleti ösztöndíjaira vonatkozó határozati módosításról**
3. **Döntés a 2021-es költségvetési tervezetről**
4. **Egyebek**

A napirendi pontokat a Küldöttgyűlés 12 igen, 0 nem és 0 tartózkodó szavazattal egyhangúlag elfogadja.

Diczkó Dalma tájékoztatja a Küldöttgyűlést, hogy a szavazás a továbbiakban is a Microsoft Forms segítségével fog megvalósulni.

1. **Napirendi pont: Az Elnökség beszámolója**

Diczkó Dalma kiegészíti beszámolóját azzal, hogy a mini elbeszélgetések rendben zajlottak és zajlanak, valamint, hogy az alkalmak során számos értékes tapasztalatot és visszajelzést kaptak, melyek a szervezet fejlesztésében kiemelkedően értékesek lehetnek. Beszámol arról továbbá, hogy a héten tárgyalásokat folytattak a Szolgáltató Kft-vel az érkező programokkal kapcsolatban, valamint arról is szó esett, hogy a programok bevétele a befektetett munka és a kapott összeg szempontjából aránytalanul volt elosztva a Szolgáltató Kft. javára ezt pedig a jövőben a bevétel és emberi erőforrás tekintetében méltányosabban szeretnék arányosítani.

Szőke Júlia kiegészíti beszámolóját azzal, hogy a mini elbeszélgetések rendben lezajlottak.

Horváth Szonja kiegészíti beszámolóját azzal, hogy bizottságával részt vettek a mini elbeszélgetéseken.

Fekete Anna kiegészíti beszámolóját azzal, hogy bizottságával részt vettek a mini elbeszélgetéseken. Bartucz Martin afelől érdeklődik, hogy a Gólyabál megszervezése milyen formában és mikorra várható. Dickó Dalma jelzi felé, hogy egy össz-egyetemi Gólyabál kerül majd megszervezésre, amely a koronavírus járvány alakulásának függvényében februárra,

vagy márciusra várható. Bartucz Martin afelől érdeklődik, hogy lehetőség van-e egy kari Gólyabál megszervezésére, a korábbi negatív tapasztalatok alapján. Diczkó Dalma elmondja,

hogy erre csak az ELTE SEK esetében van lehetőség. Elmondja továbbá, hogy az az összes kari részönkormányzat, és az EHÖK Kabinet is mozgósítva lesz ebben, valamint, hogy az ELTE PPK Animátori Körére is kiemelten számítanak a szervezők. Ismerteti továbbá, hogy tanulva a korábbi tapasztalatokból a szervezői gárda sokkal nagyobb lesz. Bemutatja az egyetem vezetésének álláspontját, mely az, hogy amikor egy hallgató gólyaként megérkezik az egyetemre, akkor először a kari identitást fogja megismerni, ami után egy szintlépésként funkcionál az össz-egyetemi Gólyabál, amikor az „ELTE-s” identitáshoz kötődhet. Sziráki Bálint afelől érdeklődik, hogy a Szolgáltató Kft-vel folytatott munkát milyennek értékelik az eddigi tapasztalatok alapján. Diczkó Dalma erre reagálva elmondja, hogy ez egy folyamatos tárgyalásokat igénylő fejlődési fázisban lévő munkaviszony. Elmondja, hogy a Szolgáltató Kft-nek kilenc karral kell együtt dolgozniuk és a folyamatos tárgyalásokra azért van szükség, hogy mindkét fél megfelelően tudjon alkalmazkodni a másikhoz, úgy, hogy a két oldal igényei megfelelően ki legyenek elégítve. Kiemeli, hogy ezekben a folyamatokban, mindig kiállnak amellett, ami a PPK hallgatóinak igényeit a legjobban kielégíti. Fekete Anna kéri beszámolója elfogadását.

Bölcskei Dalma kiegészíti beszámolóját azzal, hogy bizottságával részt vettek a mini elbestélgetréseken.

Tóth Cintia kiegészíti beszámolóját, hogy október 18-án és 20-án megtörtént a Delegált Képzések utolsó két napja, felavatták az új Delegáltakat. Elmondja, hogy az elmaradt vizsgák pótlása a szünet után fog megtörténni. Beszámol arról, hogy október 21-én részt vett egy Elnökségi Ülésen, továbbá arról is, hogy bizottságával részt vettek az elbeszélgető üléseken. Ismerteti, hogy október 27-én részt vett Diczkó Dalmával egy Szolgáltató Kft-vel zajló tárgyaláson. Bartucz Martin a Delegált hétvégéről érdeklődik. Tóth Cintia elmondja, hogy összeszervezési nehézségek akadtak, valamint, hogy a képzések kaptak az elmúlt időszakban nagyobb figyelmet, azonban szeretnék még a 2021-as évben megvalósítani. Sziráki Bálint afelől érdeklődik, hogy a romló járványadatokból kifolyólag lehet-e számítani

arra, hogy az oktatás módja ismét online lesz. Diczkó Dalma ismerteti, hogy jelenleg nincsen tervben az online oktatási módra való áttérés. Kiemeli, hogy ebben a kérdésben a legfontosabb az, hogy állami szinten hogyan szabályozzák az intézmények látogatását. Amennyiben különböző tényezőkhöz van kötve az egyetem látogatása, úgy azon hallgatók oktatását is meg kell oldani, akik bizonyos okoknál fogva nem látogathatják az intézményt. Sziráki Bálint érdeklődik, hogy abban a helyzetben mi a hallgató feladata, ha három héten keresztül pozitív a tesztje. Diczkó Dalma reagálva erre elmondja, hogy ebben az esetben az oktatót kell keresni és vele összhangban kell megtervezni az oktatás további menetét. Amennyiben ennek folyamán problémába ütközne az adott hallgató, úgy a Hallgatói Önkormányzathoz kell fordulnia. Elmondja továbbá, hogy olyan nem történhet, hogy egy hallgató azért nem tud teljesíteni egy tárgyat, mert pozitív a tesztje. Bartucz Martin ismerteti, hogy a rekreáció szak esetében ezzel kapcsolatban voltak problémák, hogy a hallgató ilyen okból kifolyólag többet hiányzott, mint ami megengedett és emiatt nem kapta meg a tanári aláírást. Diczkó Dalma elmondja, hogy tudnak arról, hogy a korábbi félévekben ez problémát okozott a helyzet ismeretlensége miatt, most azonban erősen szorgalmazzák az intézetek felé, hogy ez egy rendkívül méltánytalan működésmód a hallgatók esetében, hiszen jogszabály kötelezi arra, hogy ebben az esetben nem látogathatja az egyetem intézményeit. Jelzi, hogy amennyiben egy hallgató mégis ilyet tapasztal, azonnal jelezze a Hallgatói Önkormányzat felé. Tóth Cintia kéri beszámolója elfogadását.

Gál Anna beszámol arról, hogy október 18-án lezárult a PersPektíva csapatába való tagfelvétel. Ismerteti, hogy 7 emberrel fog indulni a csapatuk, akik közül egy hallgató Szombathelyen folytatja tanulmányait. Elmondja, hogy ennek rendkívül örül, mivel a lap egyik fő törekvése volt az, hogy egy szombathelyi bázist is kialakítsanak. Kiemeli, hogy Hangyás Eszter rendkívül sokat segít neki, mint a PersPektíva főszerkesztő helyettese. Gál Anna kéri beszámolója elfogadását.

Diczkó Dalma kéri a Küldöttgyűlést az Elnökség beszámolóinak elfogadására. A Küldöttgyűlés az elnöki beszámolót 10 igen, 0 nem, 0 tartózkodó 2 érvénytelen szavazattal elfogadta, az alelnöki beszámolót 10 igen, 0 nem, 0 tartózkodó és 2 érvénytelen szavazattal elfogadta, a Szombathelyi ügyekért felelős alelnöki beszámolót 10 igen, 0 nem, 0 tartózkodó

és 2 érvénytelen szavazattal elfogadta, a Diákjóléti Bizottság beszámolóját 10 igen, 1 nem, 0 tartózkodó és 2 érvénytelen szavazattal elfogadta, a Gazdasági Bizottság beszámolóját 10 igen, 0 nem, 0 tartózkodó és 2 érvénytelen szavazattal elfogadta, a Kommunikációs Bizottság beszámolóját 10 igen, 0 nem, 0 tartózkodó és 2 érvénytelen szavazattal elfogadta, a Külügyi Bizottság beszámolóját 10 igen, 0 nem, 0 tartózkodó és 2 érvénytelen szavazattal elfogadta, a Rendezvényszervező Bizottság beszámolóját 10 igen, 0 nem, 0 tartózkodó és 2 érvénytelen szavazattal elfogadta, a Tanulmányi Bizottság beszámolóját 10 igen, 0 nem, 0 tartózkodó és 2 érvénytelen szavazattal elfogadta, a Perspektíva főszerkesztőjének beszámolóját 10 igen, 0 nem, 0 tartózkodó és 2 érvénytelen szavazattal szintén elfogadta.

1. **Döntés a tisztségviselők rendszeres közéleti ösztöndíjaira vonatkozó határozati módosításról**

Diczkó Dalma egy prezentáción szemlélteti a napirendi pont fontosságát. Ismerteti, hogy minden tisztségviselőnek 10.000 forinttal növekedne meg a munkájáért járó ösztöndíj, amely alól kivételt képez az elnök, akinek az ösztöndíja nem változna. Ismerteti, hogy 2015 óta nem történt emelés az ELTE PPK Hallgatói Önkormányzatában és elmondja, hogy ez nem illeszkedik az ELTE többi karán működő Hallgatói Önkormányzatok ösztöndíjainak alakulásához. Bemutatja, hogy a PPK ebből a szempontból a karok között, az átlag alatt helyezkedik el az elmúlt időszakban. Kéri a Küldöttgyűlés tagjait - az említett szempontokat figyelembe véve, megvizsgálva a leosztott órabéreket és a befektetett munkát, hogy fogadják el a módosító javaslatot. Sziráki Bálint afelől érdeklődik, hogy az elnöknek miért nem emelkedik meg az ösztöndíja. Diczkó Dalma erre reflektálva elmondja, hogy nem gondolja egy méltányos dolognak azt, ha az elnök a saját ciklusa alatt növeli meg a saját fizetését. Ismerteti, hogy amennyiben ez növelésre kerül, az egy másik Küldöttgyűlésen kerül majd megvitatásra. Sziráki Bálint továbbá feltesz egy kérdést arra vonatkozóan, hogy a 10.000 forint mi alapján került meghatározásra. Diczkó Dalma erre reagálva elmondja, hogy az a

legkisebb összeg, amely érzékelhető ösztöndíjbeli emelkedést ad, és belefér a költségvetésbe. Elmondja, hogy amennyibe más karok is bővítik az erre vonatkozó összeget, úgy elképzelhetőnek tart további tárgyalásokat erről. Sziráki Bálint arról kérdez, hogy az emeléssel hova fog kerülni a PPK a karok közötti viszonyításban. Diczkó Dalma elmondja, hogy az alsó középmezőnyben. Kunsági Éva azt a kérdést teszi fel, hogy a szeptemberi-októberi kifizetés a BGGYK-n hogyan ugorhatott meg ennyire, ha előtte 2 hónapon keresztül elviekben nem történik átutalás.

A Küldöttgyűlés 9 igen, 0 nem, 1 tartózkodó és 2 érvénytelen szavazattal elfogadta a tisztségviselők rendszeres közéleti ösztöndíjait.

1. **Döntés a 2021-es költségvetési tervezetről**

Diczkó Dalma elmondja, hogy a dokumentumot még Szabó Krisztina állította össze, az akkori számok alapján. Ismerteti, hogy jelenleg 9.043.450 forint áll rendelkezésre és tételesen bemutatja ennek felhasználását, amelyben már az idei Gólyatábor és a költések is benne vannak. Ismerteti, hogy a tervezett költésektől kis mértékben eltérhetnek majd a számok, valamint, hogy a biztonsági tartalékot mindenképpen szeretnék megtartani. Sziráki Bálint arról érdeklődik, hogy a fejlesztési tétel mit takar. Diczkó Dalma válaszában elmondja, hogy azok olyan eszközök, amelyek a Hallgatói Önkormányzat fejlődését szolgálják szervezetfejlesztési, valamint konkrét irodafejlesztési szinten. Bartucz Martin afelől érdeklődik, hogy ez az összeg mi alapján kerül meghatározásra. Diczkó Dalma elmondja, hogy ez egy százalékos arányú leosztás a karok tekintetében, amelyet számos tényező befolyásol, például a hallgatók száma, vagy, hogy mennyi keretösszeg maradt meg az előző ciklusból. Ismerteti, hogy a Kancellária szokott dönteni az összegekről.

A Küldöttgyűlés 10 igen, 0 nem, 1 tartózkodó és 1 érvénytelen szavazattal elfogadta a 2021-es költségvetési tervezetet.

1. **Egyebek**

Diczkó Dalma megköszöni a leköszönő Küldöttgyűlési tagok eddigi munkáját.

Nem érkezett több bejelentés, így Diczkó Dalma az ülést 19:30 perckor lezárja.

Budapest, 2021. október 28.

Diczkó Dalma Bodócs Dóra Luca

elnök elnök

ELTE PPK HÖK Ellenőrző Bizottság

ELTE PPK HÖK